Для больш якаснага авалодання замежнымі мовамі, у тым ліку і італьянскай, распрацаваны і функцыянуе сайт па італьянскай літаратуры. Больш магчымасцей для вывучэння італьянскай мовы і літаратуры з'явілася ў сувязі з адкрыццём кабінета італьянскай філалогіі. Кабінет аснашчаны сучаснай аргтэхнікай: тэлевізарам, відэамагнітафонам, DVD і г.д. Для вывучэння курса "Краязнаўства Італіі" маюцца наглядныя дапаможнікі, карты, атласы. Паступова фарміруецца бібліятэчны фонд, які налічвае каля тысячы экзэмпляраў вучэбнай, вучэбна-метадычнай і мастацкай літаратуры. Згодна з вучэбным планам студэнты італьянскай філалогіі праходзяць педагагічную практыку на кафедры раманскага мовазнаўства. Студэнты французскай філалогіі праходзяць педагагічную практыку ў СШ № 79, 72, 2. Выкладчыкамі кафедры вядзецца актыўная культурна-выхаваўчая работа. Пад кіраўніцтвам выкладчыка французскай мовы дзейнічае франкафонны тэатр. Рэгулярна праводзяцца вечары на французскай і італьянскай мовах.